પોતાનાં માતા-પિતાને જોતા જ બાળકો તેમની તરફ દોડી આવ્યા અને ધ્રુસકેને ધ્રુસકે રડી પડ્યા. આવી ગરમીમાં ભૂખ અને તરસનાં કારણે બાળકોની હાલત ખૂબ જ કફોડી થઈ ગઈ હતી. ત્યારબાદ વાલીઓએ શાળાની બહાર જોરદાર દેખાવો કર્યાં. પોલીસે કિશોર ન્યાય અધિનિયમ કલમ ૭૫ અંતર્ગત કેસ દાખલ કરીને તપાસ શરૂ કરી દીધી છે. આ મામલાએ વધારે જોર ત્યારે પકડ્યું જ્યારે આ ઘટનાનો વીડિયો અને તેનાં ફોટોગ્રાફ્સ સામે ‌આવ્યાં. શાળા પર આરોપ છે કે બાળકીઓને જ્યાં રાખવામાં આવી હતી ત્યાં પંખો પણ નહતો.